দুই যুগ পর অনুষ্ঠিতব্য এ সম্মেলনে প্রধান অতিথি হিসেবে উপস্থিত থাকার কথা রয়েছে বাংলাদেশ আওয়ামী লীগের সভাপতি মন্ডলীর সদস্য কাজী জাফর উল­াহ’র। বিশেষ অতিথি হিসেবে উপস্থিত থাকার কথা রয়েছে বাংলাদেশ আওয়ামী লীগের যুগ্ম-সাধারণ সম্পাদক মাহবুব আলম হানিফ এমপি, যুগ্ম সাধারণ সম্পাদক আব্দুর রহমান এমপি, সাংগঠনিক সম্পাদক আবু সাঈদ আল মাহমুদ স্বপন এমপি, বন ও পরিবেশ বিষয়ক সম্পাদক দেলোয়ার হোসেন, কার্যানির্বাহী সংসদের সদস্য এস এম কামাল হোসেন, কার্যানির্বাহী সংসদের সদস্য পারভীন জামান কল্পনা। শহরের উজির আলী স্কুল এন্ড কলেজ মাঠে ১ মার্চ বৃহস্পতিবার সকাল ১০ টায় সম্মেলনের উদ্বোধন করবেন ঝিনাইদহ জেলা আওয়ামী লীগের সভাপতি, বীর মুক্তিযোদ্ধা আব্দুল হাই এমপি। প্রধান বক্তা হিসেবে বক্তব্য রাখবেন জেলা আওয়ামী লীগের সাধারণ সম্পাদক ও পৌরসভার মেয়র আলহাজ সাইদুল করিম মিন্টু। সভাপতিত্ব করবেন পৌর আওয়ামী লীগের বর্তমান কমিটির সভাপতি ডা: আজিজুর রহমান।